
Písomná informácia pre používateľa

MUXOANGIN pomaranč
tvrdé pastilky 2 mg/0,6 mg/1,2 mg

MUXOANGIN med a citrón
tvrdé pastilky 2 mg/0,6 mg/1,2 mg

  lidokaíniumchlorid / amylmetakrezol / 2,4-dichlórbenzylalkohol

Pozorne si prečítajte celú písomnú informáciu predtým, ako začnete užívať tento liek, pretože obsahuje pre vás dôležité informácie.
Vždy užívajte tento liek presne tak, ako je to uvedené v tejto písomnej informácii alebo ako vám povedal váš lekár alebo lekárnik.
· Túto písomnú informáciu si uschovajte. Možno bude potrebné, aby ste si ju znovu prečítali.
· Ak potrebujete ďalšie informácie alebo radu, obráťte sa na svojho lekárnika.
-	Ak sa u vás vyskytne akýkoľvek vedľajší účinok, obráťte sa na svojho lekára alebo lekárnika. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Pozri časť 4.
· Ak sa do  3-4  dní  nebudete cítiť lepšie alebo sa budete cítiť horšie, musíte sa obrátiť na lekára.

 V tejto písomnej informácii sa dozviete:
1.	Čo je MUXOANGIN a na čo sa používa
2.	Čo potrebujete vedieť predtým, ako užijete OROLEN
3.	Ako užívať OROLEN
4.	Možné vedľajšie účinky
5.	Ako uchovávať MUXOANGIN
6.	Obsah balenia a ďalšie informácie


1.	Čo je MUXOANGIN a na čo sa používa

MUXOANGIN obsahuje amylmetakrezol a 2,4-dichlórbenzylalkohol – obe látky sú antiseptiká (pôsobia proti baktériám), a  lidokaíniumchlorid - lokálne anestetikum, ktoré zmierňuje bolesť.
MUXOANGIN je určený na miestnu úľavu od príznakov bolesti hrdla (vrátane zápalu hltana) a po odstránení mandlí u dospelých a dospievajúcich starších ako 12 rokov. 
Musíte sa poradiť s lekárom, ak sa po 3 až 4 dňoch necítite lepšie, alebo ak sa cítite horšie.

MUXOANGIN
Neužívajte MUXOANGIN,  ak 
· ste alergický lidokaíniumchlorid alebo na iné lokálne anestetiká amidového typu; amylmetakrezol; 2,4-dichlórbenzylalkohol alebo na ktorúkoľvek z ďalších zložiek tohto lieku (uvedených v časti 6).
· u dieťaťa mladšieho ako 12 rokov.

Upozornenia a opatrenia 

O užívaní tohto lieku sa poraďte so svojím lekárom, ak
· bolesť hrdla sprevádza horúčka, bolesť hlavy, nevoľnosť, vracanie alebo kožné vyrážky.
· vaše príznaky sa nezlepšia alebo zhoršia počas 3 až 4 dní liečby.
· trpíte na bronchiálnu (prieduškovú) astmu.
· máte rozsiahlejšie akútne rany v oblasti úst a hrdla (v takom prípade sa MUXOANGIN nesmie užívať).

U citlivých osôb môže dôjsť k nezvyčajnému pocitu v ústach v dôsledku účinku lokálneho anestetika.
Anestetiká obsiahnuté v tomto lieku môžu spôsobiť vdýchnutie  cudzieho predmetu do pľúc (kašeľ pri jedle alebo dusivý pocit) pri jedle.  Nekonzumujte potraviny bezprostredne po užití tohto lieku. Tento liek môže spôsobiť znecitlivenie jazyka a môže zvýšiť nebezpečenstvo poranenia  v dôsledku pohryznutia sa. Preto je potrebná zvýšená opatrnosť pri konzumácii horúcich jedál a pití horúcich nápojov.
Dlhodobé užívanie tohto lieku (viac ako 5 dní) sa neodporúča, pretože môže zmeniť prirodzenú mikrobiálnu rovnováhu v hrdle.
Postupujte podľa uvedeného dávkovania; ak sa tento liek užíva vo veľkých množstvách alebo v priebehu dlhšej doby, môže mať vplyv na srdce alebo nervový systém a môže spôsobiť kŕče.
Staršie osoby alebo osoby v oslabenom stave sú citlivejšie na prípadné nežiaduce účinky a pred užitím tohto lieku sa musia poradiť so svojím lekárom.

Deti a dospievajúci
Tento liek nie je určený pre deti mladšie ako 12 rokov.

Iné lieky a MUXOANGIN

Ak teraz užívate  alebo ste v poslednom čase užívali, či práve budete užívať ďalšie lieky, povedzte to svojmu lekárovi alebo lekárnikovi.

Neexistuje žiadna interakcia (vzájomné pôsobenie) medzi liekom MUXOANGIN a antibiotikami (okrem erytromycínu); ich súčasné užívanie je preto možné.

MUXOANGINa jedlo, nápoje a alkohol
Neužívajte tento liek pred jedlom alebo pred pitím.

Tehotenstvo a dojčenie
Ak ste tehotná alebo dojčíte, ak si myslíte, že by ste mohli byť tehotná, alebo plánujete otehotnieť, poraďte sa so svojím lekárom alebo lekárnikom skôr, ako tento liek začnete užívať.

Tehotenstvo
Užívanie tohto lieku počas tehotenstva sa neodporúča.

Dojčenie
Vzhľadom na to, že nie sú k dispozícii žiadne konkrétne údaje o užívaní tohto lieku počas dojčenia, odporúča sa počas tohto obdobia opatrnosť. Ak dojčíte, poraďte sa so svojím lekárom skôr, ako začnete liek užívať.

Vedenie vozidla a obsluha strojov
Tento liek nemá žiadny alebo má len zanedbateľný vplyv na schopnosť viesť vozidlo a obsluhovať stroje.

MUXOANGIN obsahuje sacharózu, glukózu, farbivá oranžovú žlť a košenilovú červenú 
Ak vám lekár niekedy povedal, že neznášate niektoré cukry, kontaktujte svojho lekára pred užitím tohto lieku.
Farbivá oranžová žlť a košenilová červená môžu vyvolať alergické reakcie.


3.	Ako užívať MUXOANGIN
Vždy užívajte tento liek presne tak, ako je to uvedené v tejto písomnej informácii. Ak si nie ste niečím istý, overte si to u svojho lekára alebo lekárnika.

Odporúčané dávky sú nasledovné:
Dospelí a dospievajúci starší ako 12 rokov (vrátane starších pacientov)
Nechajte pomaly rozpustiť v ústach  jednu pastilku každé 2 až 3 hodiny, až do maximálneho počtu 8 pastiliek v priebehu 24 hodín.
Nenechávajte pastilku rozpúšťať v lícnom vačku.

Použitie u detí a dospievajúcich
Tento liek nie je určený pre detí mladšie ako 12 rokov.

Nepoužívajte tento liek po dobu dlhšiu ako 5 dní. Pokiaľ vaše príznaky po uplynutí tejto doby úplne nevymiznú, poraďte sa so svojim lekárom. 

Ak užijete viac lieku MUXOANGIN, ako by ste mali 
Neprekračujte odporúčané dávkovanie.
Dosiaľ neboli  hlásené žiadne prípady predávkovania.
Príznaky, ktoré sa môžu vyskytnúť v prípade zneužitia alebo predávkovania: nadmerné znecitlivenie hornej časti tráviaceho a dýchacieho ústrojenstva, nespavosť, nepokoj, vzrušenie, respiračná depresia (útlm dýchania), nízky krvný tlak, nepravidelný tep srdca. Môže sa vyskytnúť aj methemoglobinémia (porucha krvi).
Ak užijete priveľa MUXOANGINU, okamžite sa poraďte so svojím lekárom alebo lekárnikom.
Vezmite si so sebou túto písomnú informáciu pre používateľa, pretože tak bude zabezpečené, že sa  čo najskôr podá vhodná liečba. Liečba by mala byť symptomatická a podporná a pod lekárskym dozorom. Methemoglobinémia sa dá liečiť okamžitým podaním intravenóznej injekcie metylénovej modrej (1-4 mg/kg).

Ak zabudnete užiť MUXOANGIN
Neužívajte dvojnásobnú dávku, aby ste nahradili vynechanú dávku.

Ak máte ďalšie otázky týkajúce sa užitia tohto lieku, opýtajte sa svojho lekára, lekárnika alebo zdravotnej sestry.

4.	Možné vedľajšie účinky

Tak ako všetky lieky, aj tento liek môže spôsobovať vedľajšie účinky, hoci sa neprejavia u každého.
· vedľajšie účinky sa vyskytujú zriedkavo (môžu postihnúť až 1 z 1000 osôb) a zvyčajne len po dlhodobej liečbe (pozri opatrenia, ktoré sa majú prijať, ak užijete nadmerné množstvo).
· na rozdiel od mnohých lokálnych analgetík, lidokaín vyvoláva len málo, ak vôbec nejaké reakcie precitlivenosti. Tieto reakcie sú vo forme začervenania kože, pálenia alebo mravčenia v ústach alebo hrdle alebo opuchu v ústach alebo v hrdle. 
· môže dôjsť k ovplyvneniu chuti.

Hlásenie vedľajších  účinkov 
Ak sa u vás vyskytne akýkoľvek vedľajší účinok, obráťte sa na svojho lekára, lekárnika lebo zdravotnú sestru. To sa týka aj akýchkoľvek vedľajších účinkov, ktoré nie sú uvedené v tejto písomnej informácii. Vedľajšie účinky môžete hlásiť aj priamo na národné centrum hlásenia uvedené v Prílohe V. Hlásením vedľajších účinkov môžete prispieť k získaniu ďalších informácií o bezpečnosti tohto lieku.

5. Ako uchovávať MUXOANGIN

Tento liek uchovávajte mimo dohľadu a dosahu detí.
Neužívajte tento liek po dátume exspirácie, ktorý je uvedený na škatuľke po "EXP". Dátum exspirácie sa vzťahuje na posledný deň v mesiaci.
Uchovávajte pri teplote do 30 °C.
Nelikvidujte lieky odpadovou vodou alebo domovým odpadom. Nepoužitý liek vráťte do lekárne. Tieto opatrenia pomôžu chrániť životné prostredie.

6.	Obsah balenia a ďalšie informácie

Čo MUXOANGIN obsahuje 
Liečivami sú:	 lidokaíniumchlorid	2,00 mg
amylmetakrezol	0,60 mg
2,4-dichlórbenzylalkohol	1,20 mg

Ďalšie zložky sú:	
MUXOANGIN pomaranč: levomentol, sodná soľ sacharínu (E954), sacharóza, tekutá glukóza, oranžová žlť (E110), košenilová červená (E124), monohydrát kyseliny citrónovej (E330), pomarančová príchuť.
MUXOANGIN med a citrón: olej mäty piepornej, čiastočne zbavený mentolu, chinolínová žlť (E104), sodná soľ sacharínu (E954), kyselina vínna (E334), sacharóza, tekutá glukóza, oranžová žlť (E110), citrónová esencia, medová aróma.

Ako vyzerá MUXOANGIN a obsah balenia
MUXOANGIN pomaranč pastilky sú oranžové, obojstranne vypuklé, valcovité pastilky s priemerom 19 mm s pomarančovou príchuťou.
MUXOANGIN med a citrón pastilky sú žlté, obojstranne vypuklé, valcovité pastilky s priemerom 19 mm s príchuťou medu a citrónu.
PVC-PVDC/hliníkové blistre.
24 pastiliek.

Držiteľ rozhodnutia o registrácii 
	sanofi-aventis Slovakia s.r.o., Einsteinova 24, 851 01 Bratislava, Slovenská republika

Výrobca:

	LOZY´S PHARMACEUTICALS S.L., Camino Labiano 45 Bajo Dcha., Mutilva Alta, Navarra
31192, Španielsko, výrobné  miesto Campus Empresarial, Lekaroz, Navarra 31795, Španielsko




Liek je schválený v členských štátoch Európskeho hospodárskeho priestoru (EHP) pod nasledovnými názvami:
	Česká republika
	MUXOANGIN med a citron
MUXOANGIN pomeranč 

	Slovenská republika
	MUXOANGIN med a citrón
MUXOANGIN pomaranč




Táto písomná informácia bola naposledy aktualizovaná v decembri  2017.

